Az Oktatási és Szociális Bizottság 14 igen szavazattal, tartózkodás és ellenszavazat nélkül az alábbi határozatot hozta:

**11/2015. (I. 28.) OSzB. sz. határozat**

## 1. Szombathely Megyei Jogú Város Közgyűlésének Oktatási és Szociális Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI. 3.) önkormányzati rendelet 52. § (2) bekezdés 15. pontjában kapott felhatalmazás alapján a nevelési-oktatási intézményekben a 2015. évben meghirdetésre kerülő magasabb vezetői megbízásokkal kapcsolatos feltételeket és a feladatok ütemezésére vonatkozó előterjesztést megtárgyalta, és azt az alábbi tartalommal elfogadja:

* A pályázati felhívások közzététele a Nemzeti Közigazgatási Intézet honlapján, a [www.szombathely.hu](http://www.szombathely.hu) honlapon 2015. február 6. napján, az Oktatási és Kulturális Közlönyben 2015. február 15. napjáig.
* Az előkészítő bizottságok tájékoztatása: 2015. március 3. és 4.
* A pályázatok beadásának (postára adásának) határideje: **2015. március 9.**
* A pályázatok átadása a véleményezésre jogosultaknak véleményezés céljából: **2015. március 12.**
* A beérkezett pályázatokról az Oktatási és Szociális Bizottság tagjainak tájékoztatása 2015. **márciusi ülésén.**
* a véleményezésre jogosultak véleményének kialakítása pályázatok átadását követő első munkanaptól számított 30 nap: **2015. április 13.**
* A nevelőtestületek, az intézményi alkalmazotti közösségek vélemény-nyilvánító döntése /értekezletek megtartása/: **2015. május 6.**
* A nevelőtestületi és az alkalmazotti értekezletekről készült jegyzőkönyvek, továbbá a keletkezett valamennyi dokumentum beküldése a Köznevelési Irodára: legkésőbb az értekezletet követő harmadik munkanap.
* A pályázók egyéni meghallgatása: az Oktatási és Szociális Bizottság **2015.** **májusi** ülésén.
* Döntés az intézményvezetői megbízásokról: a Közgyűlés **2015.** **májusi ülésén.**

2. A Bizottság felkéri a Köznevelési Irodát, hogy – a jegyző törvényességi felügyelete mellett - a pályázati eljárás lebonyolításáról gondoskodjon.

**Felelősök:** Rettegi Attila, Oktatási és Szociális Bizottság elnöke

/A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Mesterházyné Gyimesi Ilona a Köznevelési Iroda vezetője/

**Határidő:** 2015. január 28. /az 1. pont vonatkozásában/

folyamatos /a 2. pont vonatkozásában/